**Република БЪЛГАРИЯ**

# В И С Ш С Ъ Д Е Б Е Н С Ъ В Е Т

**П Р О Т О К О Л № 9**

**от заседание на Комисия ”Професионална квалификация и**

**информационни технологии”,**

**проведено на 17.03.2025 г.**

Днес, 17.03.2025 г. /понеделник/, от 11:00 часа се проведе заседание на Комисия „Професионална квалификация и информационни технологии”, в състав:

|  |  |
| --- | --- |
| **ПРЕДСЕДАТЕЛ:**  **ЗАМ.-ПРЕДСЕДАТЕЛ:**  **ЧЛЕНОВЕ:** | **КАЛИНА ЧАПКЪНОВА**  **ДАНИЕЛА МАРЧЕВА**  **ГЕРГАНА МУТАФОВА- отсъства**  **БОЯН НОВАНСКИ**  **ЙОРДАН СТОЕВ**  **СЕВДАЛИН МАВРОВ** |

На заседанието присъстват експертните сътрудници на комисията: Станислав Фиданов – директор на дирекция „Информационни технологии“, Борислав Нейчев – началник отдел „МРЦИС“ в дирекция „Информационни технологии“, Анелия Чомакова – началник отдел „ИО“ в дирекция „Информационни технологии“ и Георги Бошнаков – гл. експерт - ИТ в дирекция „Информационни технологии“. По т. 11 от дневния ред присъства Димитър Ненов – директор на дирекция „Правна“.

***ПО ДНЕВНИЯ РЕД:***

**1.ОТНОСНО:** Доклад относно необходимост от иницииране на обществена поръчка с предмет: „Наблюдение и управление на информационно-комуникационната инфраструктура (ИКИ) и осъществяване на дейности, свързани с киберсигурността на ВСС и съдилищата“.

**Комисия „Професионална квалификация и**

**информационни технологии”**

**Р Е Ш И :**

* 1. **ВЪЗЛАГА** на дирекция „Информационни технологии“ да разшири доклада, касаещ информационната сигурност, който да представи в следващо заседание на Комисията.
  2. **ОТЛАГА** взимането на решение за следващо заседание, след представяне на обобщения доклад по т. 1.1.

**2.ОТНОСНО**. Кореспонденция относно дейности за смяна на локацията на центровете за данни и преместване на наличното оборудване (мигриране) съгласно Договор № ВСС-5460/27.03.2024 г.

**Комисия „Професионална квалификация и**

**информационни технологии”**

**Р Е Ш И :**

* 1. **ОТЛАГА** разглеждането на точката, като възлага на възложителя по Договор № ВСС-5460 от 27.03.2024 г. да информира комисията за извършените дейности и напредъка по предмета на договора.

**3.ОТНОСНО**. Искане от административния ръководител – председател на Районен съд - Нови пазар за допълнително предоставяне на 1 бр. мобилен компютър по договор № ВСС-10330/01.08.2024 г.

**Комисия „Професионална квалификация и**

**информационни технологии”**

**Р Е Ш И :**

* 1. **ПРИЕМА ЗА ЦЕЛЕСЪОБРАЗНО** искането за предоставяне на 1 бр. преносим компютър на Районен съд - Нови пазар.
  2. **ИЗПРАЩА** решението по т. 3.1, ведно с мотивиран доклад, на Комисия „Бюджет и финанси“ към Пленума на ВСС, **по компетентност**.

**4.ОТНОСНО**. Искане от административния ръководител – председател на Районен съд - Петрич за допълнително предоставяне на 2 бр. мобилни компютри по договор № ВСС-10330/01.08.2024 г.

**Комисия „Професионална квалификация и**

**информационни технологии”**

**Р Е Ш И :**

**4.1.** Предоставянето на 2 бр. преносими компютри на Районен съд - Петрич е невъзможно поради целева несъвместимост.

**4.2. ИЗПРАЩА** окръжно писмо до всички съдилища с информация за целевото предназначение на преносимите компютри, съгласно предмета на договор по НПВУ относно доставка и гаранционна поддръжка на лаптопи за нуждите на съдилищата.

**5.ОТНОСНО**. Искане от административния ръководител – председател на Районен съд - Бургас за допълнително предоставяне на 1 бр. мобилен компютър по договор № ВСС-10330/01.08.2024 г.

**Комисия „Професионална квалификация и**

**информационни технологии”**

**Р Е Ш И :**

* 1. **ПРИЕМА ЗА ЦЕЛЕСЪОБРАЗНО** искането за предоставяне на 1 бр. преносим компютър на Районен съд - Бургас.
  2. **ИЗПРАЩА** решението по т. 5.1, ведно с мотивиран доклад, на Комисия „Бюджет и финанси“ към Пленума на ВСС, **по компетентност**.

**6.ОТНОСНО**. Искане от административния ръководител – председател на Районен съд - Хасково за допълнително предоставяне на 1 бр. мобилен компютър по договор № ВСС-10330/01.08.2024 г.

**Комисия „Професионална квалификация и**

**информационни технологии”**

**Р Е Ш И :**

* 1. **ПРИЕМА ЗА ЦЕЛЕСЪОБРАЗНО** искането за предоставяне на 1 бр. преносим компютър на Районен съд - Хасково.
  2. **ИЗПРАЩА** решението по т. 6.1, ведно с мотивиран доклад, на Комисия „Бюджет и финанси“ към Пленума на ВСС, **по компетентност**.

**7.ОТНОСНО**. Искане от председателя на Върховния касационен съд за допълнително предоставяне на 9 бр. мобилни компютри по договор № ВСС-10330/01.08.2024 г.

**Комисия „Професионална квалификация и**

**информационни технологии”**

**Р Е Ш И :**

* 1. **ПРИЕМА ЗА ЦЕЛЕСЪОБРАЗНО** искането за допълнително предоставяне на 9 бр. преносими компютри на Върховния касационен съд.
  2. **ИЗПРАЩА** решението по т. 7.1, ведно с мотивиран доклад, на Комисия „Бюджет и финанси“ към Пленума на ВСС, **по компетентност**.

**8.ОТНОСНО**. Доклад относно процедура за избор на членове на ВСС от професионалната квота.

**Комисия „Професионална квалификация и**

**информационни технологии”**

**Р Е Ш И :**

* 1. **ПРИЕМА ЗА СВЕДЕНИЕ** доклада относно процедура за избор на членове на ВСС от професионалната квота, изготвен от директора на дирекция „Информационни технологии“ към АВСС.
  2. **ИЗПРАЩА** доклада по т. 8.1. на министъра на правосъдието, за сведение.

**9.ОТНОСНО**. Заявление относно 14-то съвместно заседание на Комитета по връчване в държавите членки на съдебни и извънсъдебни документи по граждански и търговски дела и на Комитета за сътрудничество между съдилищата и държавите членки при събирането на доказателства по граждански или търговски дела, проведено на 26.02.2025 г.

**Комисия „Професионална квалификация и**

**информационни технологии”**

**Р Е Ш И :**

* 1. **ПРИЕМА ЗА СВЕДЕНИЕ** заявлението относно 14-то съвместно заседание на Комитета по връчване в държавите членки на съдебни и извънсъдебни документи по граждански и търговски дела и на Комитета за сътрудничество между съдилищата и държавите членки при събирането на доказателства по граждански или търговски дела.

**10.ОТНОСНО**. Уведомление от Весела Гълъбова-Илиева относно предстоящи обучителни сесии за работа с децентрализираната информационна система e-Codex.

**Комисия „Професионална квалификация и**

**информационни технологии”**

**Р Е Ш И :**

* 1. **ПРИЕМА ЗА СВЕДЕНИЕ** уведомлението относно обучителните сесии за работа с децентрализираната информационна система e-Codex.

**11.ОТНОСНО**. Доклад относно решение на КПКИТ по т. 1 от Протокол № 4 от проведено на 10.02.2925 г. заседание на Комисията.

**Комисия „Професионална квалификация и**

**информационни технологии”**

**Р Е Ш И :**

* 1. **ПРИЕМА ЗА СВЕДЕНИЕ** доклада от директора на дирекция „Правна“ относно решение на КПКИТ по т. 1 от Протокол № 4/10.02.2925 г.
  2. **ОТПРАВЯ ЗАПИТВАНЕ** до възложителя наДоговор № ВСС-5460 от 27.03.2024 г.за преценка дали има напредък и какъв от страна на изпълнителя по предмета на договора, със срок за отговор 1 месец.

**12.ОТНОСНО**. Извлечение от протокол № 6/10.03.2025 г., т. 3 от заседание на Комисията по правни въпроси към Пленума на ВСС.

**Комисия „Професионална квалификация и**

**информационни технологии”**

**Р Е Ш И :**

* 1. **ПРИЕМА** изготвеното становище от дирекция „Информационни технологии“ в АВСС.
  2. **ИЗПРАЩА** решението по т. 12.1, ведно със становището от дирекция „Информационни технологии“ в АВСС, на Комисията по правни въпроси към Пленума на Висшия съдебен съвет, **по компетентност.**

**13.ОТНОСНО**. Уведомление от Весела Гълъбова-Илиева относно проверка на съответствието на превода на проектите за решения за изпълнение за създаване на управителен комитет по събирането на доказателства и на управителен комитет по връчването на документи.

**Комисия „Професионална квалификация и**

**информационни технологии”**

**Р Е Ш И :**

* 1. **ИЗПРАЩА** доклада от дирекция МДВОП за съответствие на превода на Весела Гълъбова-Илиева за отговор до Комисията за следващо заседание.

**ПРЕДСЕДАТЕЛ НА КОМИСИЯ**

**„ПРОФЕСИОНАЛНА КВАЛИФИКАЦИЯ И**

**ИНФОРМАЦИОННИ ТЕХНОЛОГИИ”: /п/**

**КАЛИНА ЧАПКЪНОВА**